নারদ মামলায় সমান্তরাল তদন্তের উপর সাময়িক স্থগিতাদেশ জারি করল কলকাতা হাইকোর্ট। আগামী ১৯ অগাস্ট এই মামলার পরবর্তী শুনানি। ততদিন পর্যন্ত এই স্থগিতাদেশ জারি থাকবে বলে জানিয়েছে প্রধানবিচারপতির ডিভিশন বেঞ্চ। নারদ ফুটেজের সত্যতা যাচাই করতে ফরেন্সিক পরীক্ষার নির্দেশ দিয়েছিল হাইকোর্ট।
 ওয়েব ডেস্ক: নারদ মামলায় সমান্তরাল তদন্তের উপর সাময়িক স্থগিতাদেশ জারি করল কলকাতা হাইকোর্ট। আগামী ১৯ অগাস্ট এই মামলার পরবর্তী শুনানি। ততদিন পর্যন্ত এই স্থগিতাদেশ জারি থাকবে বলে জানিয়েছে প্রধানবিচারপতির ডিভিশন বেঞ্চ। নারদ ফুটেজের সত্যতা যাচাই করতে ফরেন্সিক পরীক্ষার নির্দেশ দিয়েছিল হাইকোর্ট। নারদ কর্তা ম্যাথু স্যামুয়েলের ল্যাপটপ, পেন ড্রাইভ ও ,মোবাইল পরীক্ষা করা হয় চণ্ডীগড়ের CFSL-এ। সেই রিপোর্টও আজ হাই কোর্টে জমা পড়েছে। প্রধান বিচারপতি জানিয়েছেন সেই রিপোর্টে কিছু তথ্য উদ্ধার হয়েছে। কিছু তথ্য এখনও উদ্ধার হয়নি। তার পরেই সাময়িক স্থগিতাদেশের নির্দেশ দেন। সর্বভারতীয় তৃণমূল কংগ্রেসের মুখপাত্র ডেরেক অ'ব্রায়েনের অভিযোগ ছিল, "আমরা স্বচ্ছ। মমতা দিদির সততা নিয়ে কোনও প্রশ্নই নেই। বাংলার মানুষ জানে আমরা ভোটের জন্য ব্যস্ত। এই ভিডিও জাল"। এই নিউজ পোর্টালের বিরুদ্ধে মানহানির মামলা দায়ের করা হবে বলে জানান, ডেরেক ও'ব্রায়েন।